Pag-iisa (Privacy) Ang BreastScreen Victoria ay nakatuon sa pagprotekta ng iyong pagkapribado. Kami ay inatasan ng batas na protektahan ang personal na impormasyon at sundin ang sinasaad ng Health Records Act 2001 (Victoria), Privacy Act 1988 (Commonwealth), Privacy and Data Protection Act 2014 (Victoria) at ibang kaugnay na batas hinggil sa pagiging kompidensiyal at pagkapribado. Paano namin pinoprotektahan ang pagkapribado ng iyong impormasyon (information privacy)? Pinangangalagaan ng BreastScreen Victoria ang iyong pagkapribado sa pamamagitan ng pagpapanatiling ligtas ng iyong personal na impormasyon mula sa hindi awtorisadong pagkuha, paggamit, pagsisiwalat o pagkawala. Mga awtorisadong tao lamang ang may access sa iyong impormasyon. Kung matutukoy namin ang isang paglabag sa data na maaaring mag-resulta sa seryosong pinsala sa iyo, ipagbibigay-alam namin agad sa iyo. Sa pangkalahatan, ang iyong impormasyon ay dapat itatabi nang minimum na labindalawang (12) taon pagkaraan ng iyong huling kontak sa BreastScreen Victoria. Bakit kami nangongolekta ng impormasyon? Nangongolekta kami ng impormasyon para sa mga layuning: pagbibigay ng mga serbisyo para sa breast cancer screening at pagsusuri pagpondo, pagplano, pag-monitor at pagpapabuti ng aming programa pagsasagawa ng pagsasanay at pananaliksik. Anong impormasyon ang aming kinokolekta? Kinokolekta namin ang mga sumusunod na impormasyon para magampanan namin ang aming trabaho: pangalan, tirahan at mga detalye ng pagkontak • mga demograpiko (halimbawa, petsa at bansa
ng kapanganakan) impormasyong pangkalusugan na may kinalaman sa mga serbisyong screening at pagsusuri pinagmulan ng kanser sa pamilya at mga sintomas ng breast cancer mga espesyal na pangangailangan at anumang sumunod na pangangalaga at paggamot na tinanggap labas sa Programa na may kinalaman sa aming pagbibigay ng serbisyo. Paano namin kinokolekta ang iyong impormasyon? Ang bagong impormasyon ay idinadagdag sa iyong rekord sa tuwing ikaw ay tumutungo o kumokontak sa BreastScreen Victoria. Kapag ikaw ay pumunta sa BreastScreen Victoria, hinihiling namin sa iyong kumpletuhin at pirmahan ang Rehistro at Porma ng Pahintulot (Registration and Consent form). Hinihiling nito ang iyong impormasyong personal at pangkalusugan at upang magbigay ng pahintulot sa BreastScreen Victoria na kumuha ng mga naunang imahen ng iyong mga suso at kaugnay na mga dokumento mula sa mga ibang tagaserbisyo ng kalusugan para sa layuning makapagkumpara. Kukuha kami ng mga impormasyon tungkol sa pangangalaga at paggamot na natanggap mo mula sa ibang mga serbisyong pangkalusugan na may kinalaman sa (breast screening). Maaari rin naming kolektahin ang iyong mga personal at pangkalusugang impormasyon mula sa ibang mapagkukunan tulad ng Victorian Electoral Office, Victorian Cancer Registry at ibang mga organisasyong pang-cancer screening o pangkalusugan. Binigyan kami ng Victorian Electoral Commission (VEC) ng mga pangalan at tirahan ng mga kababaihan sa Victoria na may edad 50 hanggang 74 para maimbitahan silang sumama sa programang BreastScreen Victoria. Pinahintulutan kami ng VEC sa ilalim ng seksyon 34 ng Electoral Act 2002 (Victoria) dahil sa mahalagang interes pampubliko sa programang ito na magiging kapaki-pakinabang para sa mga kababaihan ng Victoria. Nagbigay ng pangako ang BreastScreen Victoria na ang impormasyon ay gagamitin lamang sa pag-imbita ng mga kababaihan para sa screening at hindi ito ibibigay sa sinumang ikatlong partido. Matinding parusa ang ipapataw sa maling paggamit ng impormasyon. Tingnan ang susunod na pahina
Paano namin ginagamit ang impormasyon at kanino namin ito ibinabahagi? Gagamitin at ibabahagi lamang ng BreastScreen Victoria ang iyong personal at pangkalusugang impormasyon para sa pangunahing layunin ng pagkolekta nito at ang direktang kaugnay na sekondaryong layunin na makatwirang maaasahan. Maaari rin naming ibahagi ang iyong impormasyon para sa anumang ibang sitwasyon na pinapayagan ng batas. Hindi namin ililipat ang iyong impormasyon sa ibang bansa maliban kung tiyakan mong hiniling. Bakit kailangan naming ibahagi mo ang iyong impormasyon? Ginagamit namin ang iyong impormasyon para bigyan ka ng kinakailangang pangangalaga habang dumadaan sa screening at pagsusuri. Maaari naming gamitin at ibahagi ang iyong personal na impormasyon para sa sumusunod na dahilan: Para magpadala sa iyo ng imbitasyon para sa iyong susunod na breast screen o para bigyan ka ng impormasyon tungkol sa BreastScreen o para isulong ang Programa. Ang impormasyong ibinahagi mo ay nakakatulong sa aming magplano at magbigay sa iyo ng pinakamabuting posibleng serbisyo. Kung hindi sa iyong naunang mga imahen o kasaysayan para sa pagkukumpara, hindi kami makapagbibigay ng pinakamabuting serbisyo, at ikaw ay maaaring hilinging bumalik para sa karagdagang mga pagsusuri nang hindi kinakailangan. Pagbibigay ng mga resulta at imahen sa iyong doktor, kung ikaw ay nagsabi, at sa ibang serbisyong pangkalusugan kung ginusto mong tumanggap ng gamutan sa kanila, o kung isinangguni ka namin sa kanila. Kapag iniuutos ng batas na iulat ang mga impormasyong pangkalusugan at mga kaso ng kanser, halimbawa, pag-uulat sa Victorian Cancer Registry o sa Victorian Department of Health and Human Services. Para sa mga layuning pagpaplano o edukasyon kabilang ang mga pulong klinikal at diskusyong teknikal para sa patuloy na edukasyon ng mga kawani at mga propesyonal pangkalusugan na nasa Programa. Para magplano, magtasa at magpabuti ng kalidad ng aming serbisyo. Paano mo makukuha ang iyong impormasyon? Bibigyan ka ng access sa iyong impormasyon nang naaayon sa Health Records Act 2001, Privacy Act 1998 at Freedom of Information Act 1982. Maaari mong hilinging makuha ang iyong mga rekord sa pamamamagitan ng pagkontak sa klinika na binisita mo o sa pamamagitan ng pagtawag sa BreastScreen Victoria Coordination Unit sa (03) 9660 6888 o online sa breastscreen.org.au/contact-us Ang mga kahilingan para sa Kalayaan sa Impormasyon (Freedom of Information) ay dapat ipadala sa Victorian Department of Healthand Human Services. Para manaliksik upang matasa at mapagbuti ang mga serbisyong screening at para imbestigahan ang sakit sa suso. Lahat ng mga proyekto ay nirerebyu at inaaprubahan ng komite sa pananaliksik ng BreastScreen Victoria batay sa mahigpit na pag-apruba sa etika. • Para sa mga survey at promosyon upang masigurong ikaw ay nasisiyahan sa aming serbisyo. Maaari kaming mag-empleyo ng isang aprubadong kompanya upang magsagawa ng survey. Nasa iyo kung nais mong sumali sa mga survey o tumanggap ng impormasyon tungkol sa Programa. Kung ayaw mong tumanggap ng mga survey o impormasyon bibigyan ka ng opsyong mag-opt out. Kung ayaw mong sumali, hindi ito makaka-apekto sa iyong patuloy na partisipasyon sa Programa. Kung may makita kang maling impormasyon sa iyong rekord, maaari mong hilingin na itama ito. Mga reklamo tungkol sa pagkapribado (privacy) Kung nais mong magreklamo tungkol sa kung paano namin hinawakan ang iyong impormasyon, mangyaring kontakin ang klinikang binisita mo o tumawag sa BreastScreen Victoria Coordination Unit sa (03) 9660 6888 o online sa breastscreen.org.au/contact-us Mag-book sa breastscreen.org.au o tumawag sa 13 20 50 Para sa dagdag na impormasyon o para baguhin ang iyong mga detalye, bisitahin ang breastscreen.org.au o tumawag sa 13 20 50 Para sa tulong ng interpreter tumawag sa 13 14 50 TTY 13 36 77 kung mayroon kang kahirapan sa pandinig o pagsasalita Impormasyong isinalin sa wika: Kinikilala ng BreastScreen Victoria ang suporta ng Victorian Government. Setyembre 2019 © 2019 BreastScreen Victoria Lahat ng Karapatan ay Nakalaan FS10/0220 Tingnan pa ang kasunod